laion/Wikipedia-Exotic huggingface dataset:
Riding with the King

Riding with the King הוא אלבום אולפן מאת בי בי קינג ואריק קלפטון. האלבום כמעט כולו הוא גרסאות כיסוי ונקרא גם "Riding with the king" על שם השיר הראשון באלבום, שגם יצא כסינגל לפני שחרור האלבום. האלבום הוא אלבום רוק בלוז ובלוז קלאסי, והוא זכה בפרסים רבים, וביניהם פרס גראמי לאלבום הבלוז המסורתי של שנת 2000. בי בי קינג ידוע כאמן שמרבה בשיתופי פעולה עם אמנים אחרים הבאים מז'אנרים שונים, כמו ואן מוריסון, שריל קרואו או אלטון ג'ון, אבל שיתופי הפעולה הרבים ביותר של בי בי קינג עם אמן אחר הוא שיתוף הפעולה בינו לבין אריק קלפטון. שיתוף פעולה זה היה קיים הרבה שנים לפני יציאת האלבום, כשהמפורסם שבהם הוא שיתוף הפעולה בשיר של קינג "the thrill is gone" שמדבר על הפרידה מאהובתו. השיר זכה בפרסים רבים, וביניהם "פרס גראמי להיכל התהילה" ו"פרס גראמי לביצוע ה-R&B הווקאלי הטוב ביותר - גבר". את השיר במקור שר וניגן לבדו בי בי קינג, אך לאחר כמה זמן החל לנגן את השיר יחד עם קלפטון, כאשר קינג שר לבדו וקלפטון מנגן על הגיטרה. הביצוע המשותף הצליח כל כך, עד שהשיר החל להיות מוכר בזכות הביצוע המשותף, וקינג החל לארח את קלפטון בהופעותיו בשביל לנגן יחדיו את השיר הזה. ישנם ביצועים רבים של השיר באלבומים שונים של בי בי קינג ובכולם הוא מנגן שותף עם קלפטון, כמו בביצוע שמתוך האלבום "80" שהוציא בי בי קינג לכבוד יום הולדתו השמונים בשנת 2005. "אני מעריץ את האיש. אני חושב שהוא מספר 1 ברוקנרול כגיטריסט ומס '1 כאדם נהדר." — ריאיון עם בי בי קינג על אריק קלפטון לאחר ששיתופי הפעולה ביניהם היו שכיחים כל כך החליטו שני האמנים להוציא אלבום משותף יחד בהפקתם. לימים סיפרו כי קלפטון מאז ומעולם היה מעוניין באלבום משותף, והוא וקינג היו דנים בפרויקט לעיתים קרובות. לבסוף בשנת 2000, כאשר קלפטון בגיל 55 וקינג בן 74, הוציאו שני האמנים אלבום משותף שכולל שירים שכתב קינג, וגרסאות כיסוי לשירים רבים אחרים. שמו השני של האלבום "riding withe the king" נקרא על שם השיר הראשון באלבום שהוא גרסת כיסוי לשירו של ג'ון היט. האלבום זכה בפרס גראמי לאלבום הבלוז של שנת 2000 והיה לאחד מהאלבומים הנמכרים באותה שנה. ניקול בודה כתבה ב"סקולפטור דיילי קולומביה" כי באלבום קינג לוקח את קלפטון "עמוק יותר לשטח הבלוז מאשר אי פעם הלך לבדו". דייב פרמן כתב ב" Mobile Register" כי האלבום היה "רעיון נהדר שהוצא להורג היטב" - משמע, הוא לא טוב כמו שהיה יכול להיות. פרמן התלונן שלדעתו, קלפטון מעולם לא היה סולן בלוז טוב במיוחד, וכי התקליטור נשמע מדי נקי בשביל להיות אלבום בלוז מוצלח. האלבום הגיע לראשונה למקום הראשון באלבומי ה- Billboard Top Blues בשנת 2000, והוסמך לאלבום רב-פלטינום בארצות הברית. cream בלוז בלוז רוק מידע על האלבום Riding with the King באתר MusicBrainz מידע על האלבום Riding with the King באתר AllMusic האלבום Riding with the King באתר Discogs "riding with the king" באתר ginius riding with the king" באתר אמזון
Just Whitney

Just Whitney (בעברית: פשוט ויטני) הוא אלבומה החמישי של הזמרת האמריקאית ויטני יוסטון. האלבום יצא לאור ב-10 בדצמבר 2002 על ידי חברת התקליטים אריסטה רקורדס בצפון אמריקה. זהו היה אלבומה הראשון מזה ארבע שנים ואלבומה הראשון לאחר החידוש עם חברת אריסטה בשנת 2001. עם יציאתו נכנס האלבום אל המקום התשיעי במצעד הבילבורד 200. האלבום התברג במקום ה-9 בארצות הברית, עם מכירות של 205,147 עותקים והגיע למקום ה-3 במצעד אלבומי ה-R&B וההיפ-הופ. הישג זה נחשב לגדול עבור יוסטון מכיוון שזוהי הייתה הפתיחה הגדולה ביותר שלה מאז אלבומה השני בארצות הברית והפתיחה הגדולה ביותר שלה בעידן ה-SoundScan. מתוך האלבום יצאו 4 סינגלים אשר 3 מתוכם הגיעו למקום הראשון במצעד שירי הדאנס קלאב. השיר "Try It on My Own" הגיע גם למקום ה-10 במצעד השירים העכשוויים למבוגרים. נכון לשנת 2012 מכירותיו של האלבום עומדות על כ-2 מיליון עותקים בכל העולם והגיע למעמד פלטינה בארצות הברית ושווייץ ולמעמד זהב בצרפת, ברזיל ויפן. האלבום היה מועמד לשני פרסים בטקס פרסי מוזיקת הנשמה האמריקאי. הביקורת לאלבום היו מעורבות. מידע על האלבום Just Whitney באתר MusicBrainz האלבום Just Whitney באתר Discogs Whitney Houston - Just Whitney..., Discogs (באנגלית) Whitney Houston Chart History, Billboard
ליסה ברנשטיין

ליסה ברנשטיין היא פרופסור למשפטים ועורכת דין. כיום היא משמשת כבעלת הקתדרה ע"ש וילסון-דיקינסון למשפטים בבית הספר למשפטים באוניברסיטת שיקגו. בשנת 1986, ברנשטיין סיימה תואר ראשון בכלכלה מאוניברסיטת שיקגו, שם הייתה באחוות הסטודנטים פי בטא קפא, ובשנת 1990 קיבלה דוקטורט מבית הספר למשפטים בהרווארד. לימדה בפקולטה באוניברסיטת בוסטון (החל משנת 1991) ובאוניברסיטת ג'ורג'טאון (החל משנת 1995) לפני שהצטרפה לפקולטה באוניברסיטת שיקגו בשנת 1998. ברנשטיין מרצה מדי שנה בסדנאות באוניברסיטת תל אביב ובאוניברסיטת בר-אילן. יחד עם פרנצ'סקו פריזי, ערכה ברנשטיין את הספר (Customary Law and Economics (Economic Approaches to Law series, (אדוארד אלגר, 2014). ליסה ברנשטיין בגוגל סקולר (באנגלית) הדף של ליסה ברנשטיין באוניברסיטת שיקגו (באנגלית) Customary Law and Economics (Economic Approaches to Law series, #42), ספרה של ליסה ברנשטיין (באנגלית) גבולות המשפט: הקו הדק בין המשפטי ללא-משפטי,בין משפט קשה למשפט רך , אונ' בר-אילן Professor Lisa Bernstein - How UChicago Law trains the next generation of lawyers, יוטיוב StackPath, fedsoc.org Workshop on Critical Legal Analysis of Economic Issues hosts Prof. Lisa Bernstein, University of Chicago, en-law.tau.ac.il (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
I Look to You

I Look to You (בעברית: מביטה אליך) הוא אלבומה השביעי והאחרון של הזמרת ויטני יוסטון אשר יצא ב-28 באוגוסט 2009 על ידי סוני מיוזיק באירופה, 3 ימים לאחר מכן על ידי אריסטה רקורדס בארצות הברית וכחודשיים לאחר מכן בבריטניה על ידי תקליטי RCA. זהו היה אלבומה הראשון של הזמרת מאז שנת 2002. עם יציאתו נכנס האלבום אל המקום הראשון במצעד הבילבורד 200. האלבום זכה לביקורות חיוביות מהמבקרים כאשר באתר Metacritic קיבל ציון של 66 נקודות מתוך 100. הוא פתח במקום הראשון בארצות הברית עם מכירות של 305 אלף עותקים ובכך זהו הייתה הפתיחה הגדולה ביותר שלה מאז אלבומה השני וגם אלבומה הראשון אשר הגיע למקום הראשון במדינה מאז אלבומה השני. בעקבות אלבום זה היא שברה שיא בתור האישה ששהתה הכי הרבה שבועות במצטבר במקום הראשון במדינה אי פעם. מתוך האלבום יצאו שני סינגלים רשמיים: שיר הנושא של האלבום אשר הגיע למקום ה-20 במצעד שירי ה-R&B האמריקאי והשיר "Million Dollar Bill" אשר הגיע לעשירייה הפותחת במספר מדינות בעולם ולעשרים העליונים במצעד שירי ה-R&B האמריקאי. בנוסף לכך, השיר "Nothin' But Love" הופץ כסינגל שיווקי בבריטניה לקידום סיבוב ההופעות "Nothing but Love World Tour". מידע על האלבום I Look to You באתר MusicBrainz מידע על האלבום I Look to You באתר AllMusic האלבום I Look to You באתר Discogs Whitney Houston Chart History, Billboard
One Wish: The Holiday Album

One Wish: The Holiday Album (בעברית: משאלה אחת: אלבום החג) הוא אלבום חג מולד של הזמרת האמריקאית, ויטני יוסטון. האלבום יצא לאור ב-18 בנובמבר 2003 על ידי חברת התקליטים אריסטה רקורדס. עם יציאתו נכנס האלבום אל המקום החמישי במצעד אלבומי החגים של בילבורד. האלבום כולל אוסף של גרסאות כיסוי לשירי חג מולד ידועים כמו "Joy to the World" ו-"Who Would Imagine a King" בתוספת שיר חדש מקורי. מתוך האלבום יצא השיר "One Wish (for Christmas)", גרסת כיסוי לשירו של פרדי ג'קסון אשר הגיע למקום ה-20 במצעד השירים העכשוויים למבוגרים. האלבום שהה שישה שבועות בלבד במצעד האמריקאי אך נכון לינואר 2018, הוא זכאי למעמד זהב במדינה על מכירות של חצי מיליון עותקים. באלבום יוסטון מבצעת דואט עם ביתה בובי קריסטינה בראון בגרסת הכיסוי לשיר "The Little Drummer Boy". הביקורות על האלבום היו מעורבות. "Moscow-Pullman Daily News" כתבו כי "קולה של יוסטון מסנוור על פני האלבום כשהוא מפרש בנשמה את קלאסיקות חג המולד". אתר AllMusic ומגזין "Slant" נתנו לאלבום דירוג של שלושה כוכבי מתוך חמישה, בעוד "Los Angeles Times" נתנו לאלבום כוכב אחד וחצי בלבד מתוך חמישה. מגזין רולינג סטון נתן לאלבום ביקורת שלילית גם הוא. הניו יורק טיימס נתנו לאלבום ביקורת חיובית. מידע על האלבום One Wish: The Holiday Album באתר MusicBrainz מידע על האלבום One Wish: The Holiday Album באתר AllMusic האלבום One Wish: The Holiday Album באתר Discogs האלבום One Wish: The Holiday Album באתר ספוטיפיי Whitney Houston – One Wish (The Holiday Album), Discogs (באנגלית) Whitney Houston Chart History, Billboard One Wish: The Holiday Album – Whitney Houston | Songs, Reviews, Credits, AllMusic (באנגלית) Tinsel tunes for holidays, Los Angeles Times, ‏2003-12-11 (באנגלית) https://www.rollingstone.com/music/artists/whitney-houston/albumguide Pareles, Jon (2003-12-05). "Holiday Albums; WHITNEY HOUSTON:". The New York Times (באנגלית אמריקאית). ISSN 0362-4331. נבדק ב-2019-12-31.
הר באוורס (אנטארקטיקה)

הר באוורס (באנגלית: Mount Bowers) הוא פסגה בחוף שקלטון, שבאנטארקטיקה. גובהה של הפסגה 2,430 מטרים מעל פני הים. ההר ממוקם 4 קילומטרים דרומית - דרומית-מזרחית להר באקלי, בראשו של קרחון בירדמור. שמו של ההר ניתן לו על ידי אנשי משלחת טרה נובה (אל הקוטב הדרומי, בין השנים 1910–1913). ההר נקרא על שמו של לוטננט הנרי רוברטסון באוורס, שהיה חבר המשלחת של רוברט פלקון סקוט אל הקוטב הדרומי. באוורס איבד את חייו במסע חזרה. הר באוורס באתר הסקר הגאולוגי של ארצות הברית הר באוורס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
נקודת מצ'ניקוב

נקודת מצ'ניקוב או נקודת מצ'ניקוף (באנגלית: Metchnikoff Point) היא לשון יבשה בקצה המערבי של חצי האי פסטר בצפון האי בראבנט, בארכיפלג פאלמר, שבאנטארקטיקה. הנקודה התגלתה ותוארה לראשונה על ידי המשלחת הצרפתית האנטארקטית השלישית (שחקרה את אנטארקטיקה בין השנים 1903–1905 בראשותו של ז'אן-באטיסט שארקו). הנקודה צולמה מן האוויר על ידי משלחת הסקר האווירי של שטחי חסות איי פוקלנד בין השנים 1955–1956. שמה של הנקודה ניתן לה על ידי שארקו. שאקו קרא לנקודה על שמו של הזואולוג והבקטריולוג הרוסי-צרפתי אליה מצ'ניקוב, שהחליף את לואי פסטר כמנהל מכון פסטר שבפריז, ולימים זכה בפרס נובל לפיזיולוגיה או לרפואה. על פסגת המורנה, בגובה של 70 מטרים מעל פני הים מצויה כתובת הנצחה, שהוצבה במקום ב-21 ביולי 1984, לזכר הנחיתה הראשונה על חוף האי בראבנט על ידי חברי המשלחת הבלגית לאנטארקטיקה. בכתובת ההנצחה כתוב: This monument was built by François de Gerlache and other members of the Joint Services Expedition 1983-85 to commemorate the first landing on Brabant Island by the Belgian Antarctic Expedition, 1897-99: Adrien de Gerlache (Belgium) leader, Roald Amundsen (Norway), Henryk Arctowski (Poland), Frederick Cook (USA) and Emile Danco (Belgium) camped nearby from 30 January to 6 February 1898. תרגום: אנדרטה זו הוקמה על ידי פרנסואה דה ז'ארלש, ויתר חברי המשלחת המאוחדת לאנטארקטיקה 1983 - 1985, לזכר הנחיתה הראשונה על חוף האי בראבנט, על ידי המשלחת הבלגית לאנטארקטיקה 1897 - 1899: אדריאן דה ז'ארלש (בלגיה) - מנהיג, רואלד אמונדסן (נורווגיה), הנריק ארקטווסקי (פולין), פרדריק קוק (ארצות הברית), ואמיל דאנקו (בלגיה), אשר חנו בסמוך מ-30 בינואר ועד 6 בפברואר 1898 האתר הוכרז כאתר מורשת היסטורי אנטארקטי (שמספרו: HSM 45), בעקבות הצעה של בלגיה, על פי אמנת אנטארקטיקה. נקודת מצ'ניקוב באתר הסקר הגאולוגי של ארצות הברית נקודת מצ'ינקוב באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי
גאס קנוורת'י

אוגוסטוס ריצ'רד "גאס" קנוורת'י (באנגלית: Augustus Richard "Gus" Kenworthy; נולד ב-1 באוקטובר 1991) הוא גולש סקי בסגנון חופשי עבר אמריקאי-בריטי, סגן אלוף אולימפי (סוצ'י 2014) בסלופסטייל. הוא 3 פעמים ברציפות אלוף העולם בסקי סגנון חופשי כללי (2011–2013). קנוורת'י נולד וגדל בצ'למספורד, אסקס לאם בריטית, הית'ר טיילר ואב אמריקאי, פיטר קנוורת'י, הצעיר מבין שלושה אחים. בשנת 1993 עבר עם משפחתו לטליורייד, קולורדו בארצות הברית. לראשונה במשחקי החורף האולימפיים נערכה תחרות בגלישת סקי בסגנון חופשי בסלופסטייל באולימפיאדת סוצ'י (2014). במשחקים עצמם זכה קנוורת'י במדליית כסף בתוצאה של 93.60 נקודות, אחרי ג'וס כריסטנסן (95.80 נקודות) ולפני ניק גופר (92.40 נקודות), שלושתם מארצות הברית. באולימפיאדת פיונגצ'אנג (2018) סיים קנוורת'י במקום 12 בתוצאה נמוכה של 35.00 נקודות. בשלב המוקדמות הוא סיים במקום שביעי בתוצאה של 90.80 נקודות. מת'יו וילקאס שהיה בן הזוג שלו באותה העת, נתן לו נשיקה לפני ביצוע התרגיל בשלב המוקדמות. הנשיקה שודרה בטלוויזיה בשידור חי וזכתה לשבחים והייתה לאירוע מכונן בנראות של ספורטאים להט"בים. בדצמבר 2019 הודיע קנוורת'י שהוא יתחרה עבור בריטניה, ארץ הולדתו. באוקטובר 2015, יצא קנוורת'י באופן פומבי כהומו בריאיון ל-ESPN. במשך 5 שנים הוא היה בקשר עם רובין מקדולנד ובשנים 2015 ועד 2019 היה בקשר עם מת'יו וילקאס. בשנת 2018 הוא השתתף בתוכנית "המרוץ לדראג של רו פול" בתפקיד אורח וגילם את עצמו בפרק השלישי. בשנת 2019 הוא השתתף בעונה התשיעית (9 פרקים) של סדרת הטלוויזיה "אימה אמריקאית" (אימה אמריקאית: 1984) וגילם את הדמות צ'ט קלנסי. בשנת 2023 שיחק בתפקיד קטן בסרט הקומדיה "החבורה של בריידי" (אנ') בדמותו של אריק. מדיה וקבצים בנושא גאס קנוורת'י בוויקישיתוף אתר האינטרנט הרשמי של גאס קנוורת'י (באנגלית) גאס קנוורת'י, ברשת החברתית פייסבוק גאס קנוורת'י, ברשת החברתית אקס (טוויטר) גאס קנוורת'י, ברשת החברתית אינסטגרם גאס קנוורת'י, ברשת החברתית טיקטוק גאס קנוורת'י, סרטונים בערוץ היוטיוב גאס קנוורת'י, באתר הוועד האולימפי הבין-לאומי גאס קנוורת'י, באתר olympedia.org גאס קנוורת'י, במסד הנתונים הקולנועיים IMDb (באנגלית)
גרואה (קבוצה)

גרואה (שם מדעי: Gruae) הוא ענף של עופות בתראים, שהוגדר בשנת 1854 ובוטל ב-2014. בתוך קבוצה זו קובצו 3 סדרות שלא נמצאו קרובים להם מסדרות אחרות: ההואצינאים, שבהם מצוי רק ההואצין המוזר מאמריקה הדרומית, החופמאים והעגוראים. שני האחרונים קובצו בקבוצה הפנימית Gruimorphae שהוגדרה לצד קבוצה זו. בשנת 2014 החליטו שקבוצה זו לא רלוונטית עוד, מאחר ששיוכים גנומים התבססו על קרבה מורפולוגית פרימיטיבית דומה נחשבים כיום לפלסיומורפים, ונראה שהם ירושה מאבות קדומים שלא הורשו לכל צאצאי הקבוצה. מ-2014 משויכות שלוש סדרות אלה לקבוצות אחרות: החופמאים משויכים לקבוצה אקוורליטורניטס, והיא הסדרה הקרובה ביותר לקבוצת המירנדורניטס, בה הטבלנים והפלמינגואים, ההואצינאים משויכים לקבוצה אינופינאווס, בה מרבית עופות היבשה והיא הסדרה היחידה שאינה מקובצת בטלוראווס (Telluraves). העגוראים אינם קרובים כיום לאף קבוצה, אך נמצאים בין דמויי היונים לקבוצת עופות המים אקוורליטורניטס. סדרה הואצינאים (Opisthocomiformes) קבוצה Gruimorphae סדרה חופמאים (Charadriiformes) סדרה עגוראים (Gruiformes) גרואה, באתר האנציקלופדיה של החיים (באנגלית)
טלוראווס

טלוראווס (שם מדעי: Telluraves) הוא ענף של עופות בתראים מהקבוצה אינופינאווס, הכולל את מרבית הסדרות של העופות הבתראים. לא כל החוקרים מכירים בקבוצה זו, ויש הרואים בה קבוצה פוליפילטית. קבוצה זו הופרדה משאר העופות לראשונה מתחילת הפלאוקן שלפני 64 מיליון שנה, מעט לאחר הכחדת הקרטיקון הגדולה. המאפיינים שלה המבוססים על מורפולוגיה פרימיטיביים דומים, אך ייתכן שהדמיון המורפולוגי נגרם עקב אבולוציה מתכנסת או שרידים אבולוציונים, והקבוצות שבה אינן קרובות. מאחר שבקבוצה זו כלולים כל העופות הדורסים ועופות נוספים המתאפיינים באכילת בשר או לפחות אכילת חרקים מעריכים שהאב הקדמון של בני הקבוצה היה עוף טורף. חוקרים אחרים חולקים על הטיעון, מאחר שכמה מהעופות המוקדמים של הקבוצה כמו הסטריגוגיפס (מסדרת הקריאמאים) כנראה ניזונו מצמחייה. קבוצה זו הוגדרה ב-2013, והיא כוללת 2 קבוצות עיקריות: אפרואווס בה נכללים דורסי היום והקונדוראים, דורסי הלילה וכחלאים, נקראים וקרוביהם, ואוסטרלאווס, בה כלולים הקריאמאים, הבזאים, התוכים וציפורי השיר. קבוצה אפרואווס (Afroaves) קבוצה Accipitrimorphae סדרה דורסי יום (Accipitriformes) סדרה קונדוראים (Cathartiformes) סדרה דורסי לילה (Strigiformes) קבוצה Coraciimorphae סדרה קוליוסאים (Coliiformes) קבוצה Cavitaves סדרה קורולאים (Leptosomiformes) - ייתכן ששייכת לכחלאים קבוצה Eucavitaves סדרה טרוגונאים (Trogoniformes) קבוצה דמויי כחלאים (Picocoraciae) סדרה קלאונאים (Bucerotiformes) סדרה דוכיפתאים (Upupiformes) קבוצה Picodynastornithes סדרה כחלאים (Coraciiformes) סדרה נקראים (Piciformes) קבוצה אוסטרלאווס (Australaves) סדרה קריאמאים (Cariamiformes) קבוצה Eufalconimorphae סדרה בזאים (Falconiformes) קבוצה Psittacopasserae סדרה תוכאים (Psittaciformes) סדרה ציפורי שיר (Passeriformes)
תוכנית השלבים הגלובלית

תוכנית השלבים הגלובלית מקארטינג לפורמולה 1 היא תוכנית שפותחה על ידי הפדרציה הבינלאומית לרכב (FIA) במטרה לסייע לנהגים להתקדם בצורה מסודרת מקארטינג לפורמולה 1. התוכנית החלה לפעול בשנת 2014 עם היצירה של הקטגוריה פורמולה 4 ופתיחת אליפות פורמולה 4 האיטלקית. התוכנית מייצרת סדרה של תחרויות המאפשרות לנהגים להתחרות בקטגוריות מזינות (Feeder) ולהתקדם באופן ליניארי. פורמולה 4 השלב הראשון בתוכנית הוא קטגוריית הפורמולה 4, המיועדת לנהגים מגיל 15 ומעלה. הפורמולה 4 בנוי כאליפויות לאומית, כשכל אליפות מתקיימת במדינה מסוימת. למרות האופי הלאומי, ישנן אליפויות הכוללות מספר מדינות כמו אליפות הפורמולה 4 SMP הכוללת את רוסיה, אסטוניה, פינלנד והולנד. כל המכוניות והמנועים באליפויות השונות הן בעלות מפרט זהה, כך שנהגים יכולים להתחרות באליפויות שונות ללא צורך לבצע התאמות לכל תחרות. פורמולה 3 השלב השני בתוכנית הוא קטגוריית הפורמולה 3. בקטגוריה זאת מתקיימות אליפויות אזוריות. נכון לשנת 2019 ישנן 3 אליפויות: אירופה, אסיה וצפון אמריקה. בשנת 2019 השיקה FIA את אליפות העולם בקטגוריה, שהחליפה את אליפות ה-GP3. פורמולה 2 פורמולה 2 היא השלב האחרון לפני הפורמולה 1. בשנת 2017 נוסדה אליפות הפורמולה 2 כאליפות עולם והחליפה את אליפות ה-GP2. נהגים לא מחויבים להשתתף באליפות הפורמולה 2 על מנת להתחרות בפורמולה 1, אך לאליפות זאת יש משקל גדול בצבירת הנקודות הנדרשת לרישיון-על. פורמולה 1 אליפות הפורמולה 1 היא הרמה הגבוהה ביותר של תוכנית השלבים ונחשבת לאליפות היוקרתית של מרוצי מכוניות גלגל-פתוח. FIA reveals Formula 4 plan, Autosport, 21 March 2003 Formula 1 to promote the FIA Formula 3 Championship™, Formula1.com, 9 March 2018 GP2 Series renamed FIA Formula 2, Sppedcafe.com, 10 March 2017 New Super Licence points system from 2016, Formula1.com, 7 January 2015
דינר סרבי

דינר סרבי (בסרבית: Cрпски динар) הוא המטבע הרשמי של הרפובליקה של סרביה. השימוש המוקדם ביותר בדינר מתוארך לשנת 1214. האזכור הראשון של "דינר סרבי" מתוארך למלכותו של סטפן נמנאג'יץ' בשנת 1214. עד נפילתו של הדספוט סטפאן טומאסביץ' בשנת 1459, רוב השליטים הסרבים טבעו מטבעות דינר מכסף. הדינרים הסרבים הראשונים, כמו הרבה מטבעות דרום-אירופיים אחרים, שיחזרו את הגרוטו הוונציאני, כולל תווים בלטינית (המילה 'דוקס' הוחלפה במילה 'רקס'). במשך שנים רבות היה זה אחד ממוצרי הייצוא העיקריים של סרביה בימי הביניים, בהתחשב בשפע הכסף היחסי שהגיע ממכרות סרביים. הוונציאנים לא נזהרו מכך ודנטה אליגיירי הרחיק לכת והכניס את המלך הסרבי של תקופתו, סטפאן אורוש השני מילוטין, לגיהנום כזייפן (יחד עם עמיתיו הפורטוגלים והנורווגים). לאחר הכיבוש העות'מאני שימשו מטבעות זרים שונים עד אמצע המאה ה-19. העות'מאנים הטביעו מטבעות בנובו ברדו, בקוצ'אנה ובבלגרד. החלוקה של הדינר, הפארה, נקראת על שמו של מטבע כסף טורקי באותו השם (מן הפרסי پاره pāra, "כסף, מטבע"). לאחר שנסיכות סרביה הוקמה רשמית (1817) היו הרבה מטבעות זרים שונים במחזור. בסופו של דבר, הנסיך מילוש אוברנוביץ' החליט להכניס סדר על ידי קביעת שערי חליפין המבוססים על הדגנים. בשנת 1819 פרסם מילוש טבלה עם דירוג 43 מטבעות זרים שונים: 10 זהב, 28 כסף ו-5 נחושת. מדיה וקבצים בנושא דינר סרבי בוויקישיתוף אתר האינטרנט הרשמי של הבנק הלאומי של סרביה (באנגלית) מידע על הדינר הסרבי ומקומות מומלצים להמרת מטבע בבלגרד, באתר מכירים לכם את בלגרד Wieser, F., Contributions to the monetary history of Serbia, Montenegro and Yugoslavia., Spink & Son, 1965, עמ' 3
מכתש דדלוס

מכתש דדלוס (באנגלית: Daedalus crater) הוא מכתש בולט הנמצא בסמוך למרכז הצד הרחוק של הירח. מכתש דדלוס הוא מכתש פגיעה הנוצר לפני כ־3.2 עד 3.75 מיליארד שנים. בשל מיקומו המוגן מפני פליטות רדיו מכדור הארץ, הוא הוצע כאתר של טלסקופ רדיו ענק עתידי. קוטרו 93 קילומטרים, עומקו 3 קילומטרים, הטמפרטורה בזריחה היא °181. מכתש זה נקרא מכתש דדלוס מהמיתולוגיה היוונית. זה מוצג מצילומים מפורסמים שצולמו על ידי האסטרונאוטים בחללית "אפולו 11". מכתש זה נקרא לאחרונה גם "מכתש 308" ושימש כייעוד זמני של IAU שקדם להקמת קידומת הירח בצדו הרחוק. המעבורת "אפולו 11" הייתה המשימה המאוישת השישית בתוכנית אפולו, האסטרונאוטים במעבורת זו הם אלו שמצאו את מכתש דדלוס. האסטרונאוטים שהיו במעבורת הם ניל ארמסטרונג שהיה המפקד, אדווין "באז" אלדרין הבן שהיה הטייס בנחיתת ירח, מייקל קולינס שהיה טייס תא פיקוד. האסטרונאוטים טסו במעבורת "אפולו 11" שוגרו ב-16 ביולי 1969, וב-20 ביולי 1969 נחתה המעבורת וניל ארמסטרונג נעשה האדם הראשון שדרך על אדמת הירח. וב-24 ביולי 1969 שבו האסטרונאוטים חזרה לכדור הארץ. יש כוכב לכת מינורי שנקרא על שם הדמות המיתולוגית היוונית דדלוס, בונה המבוך של המלך מינוס, ולאחר שבנה את המבוך, דדלוס נכלא שם עם בתו של המלך איקרוסה. הם ברחו על ידי זה שבנו כנפי נוצות ושעווה, אבל בזמן שאיקרוסה טבעה מפני שהשעווה בכנפיים שלה נמסה, המשיך דדלוס לסיציליה ובנה שם מקדש לאפולו. יש גם מכתש ירחי בשם דדלוס. ציטוט השמות הרשמי פורסם על ידי מרכז הכוכבים הקטינים ב־20 בדצמבר 1974. מדיה וקבצים בנושא מכתש דדלוס בוויקישיתוף מכתש דדלוס באתר נאס"א
לורן אקטון

לורן וילבר אקטון (באנגלית: Loren Wilber Acton; נולד ב-7 במרץ 1936) הוא פיזיקאי אמריקאי, שטס במשימת מעבורת החלל STS-51-F כמומחה מטען עבור מעבדת המחקר של חברת לוקהיד קורפוריישן בפאלו אלטו שבקליפורניה. אקטון נולד בלויסטאון שבמונטנה. הוא נשוי ואב לשניים. סיים תואר ראשון במדעים בפיזיקה הנדסית מאוניברסיטת המדינה של מונטנה בשנת 1959, והוא גם דוקטור לפילוסופיה באסטרו-גאופיזיקה מאוניברסיטת קולורדו בבולדר בשנת 1965. בנוסף לכך בשנת 2000 לורן זכה בפרס George Ellery Hale, שהוענקה לו המחלקה לפיזיקה סולרית בחברה האסטרונומית האמריקאית על תרומתו לאורך תקופה ממושכת בתחום האסטרונומיה הסולרית. בשנת 2006 התמודד בבחירות להיות נציג המדינה של מחוז 69 של מונטנה, אך הפסיד. אקטון היה מדען בכיר במעבדה למדעי החלל, מעבדת המחקר של חברת לוקהיד בפאלו אלטו, קליפורניה. כמדען מחקר, תפקידו העיקרי כלל ביצוע מחקרים מדעיים על השמש ואובייקטים שמימיים אחרים באמצעות מכשירי חלל מתקדמים. הוא נבחר כאחד מארבעה מומחי מטען המשא עבור Space-lab 2 ב־9 באוגוסט 1978, ולאחר שבע שנות אימונים טס ב-STS-51-F / Space lab-2 בשנת 1985. בסיום המשימה, אקטון נסע יותר מ-2.8 מיליון מיילים ב-12 מסלולי כדור הארץ, והוא מתעד מעל 7 ימים בחלל. משימת ספייסלאב 2: STS-51-F (הידועה גם בשם Space-lab 2) הייתה הטיסה ה -19 של תוכנית מעבורת החלל של נאס"א והטיסה השמינית של Challenger Shuttle. הטיסה שוגרה ממרכז החלל קנדי, פלורידה, ב־29 ביולי 1985, ונחתה פחות משמונה ימים לאחר מכן ב-6 באוגוסט. בעוד שהמטען העיקרי של המשא STS-51-F היה מודול המעבדה Space-lab 2. הדבר שקיבל הכי הרבה פרסום הם שני הניסויים המיוחדים עבור חברות קוקה-קולה ופפסי כדי לנסות להתאים את משקאותיהן לאסטרונאוטים השוהים בחלל. לאחר נאס"א, היה כפרופסור למחקר לפיזיקה באוניברסיטת מונטנה, שם היה אחראי על הקמת קבוצת הפיזיקה הסולרית ומעבדת מדעי החלל וההנדסה. קבוצת השמש MSU מקיימת היום תוכנית מחקר פעילה תחת תמיכה של נאס"א ו-NSF ומעורבת באופן פעיל בפעילות היום-יומית ובניצול מדעי של משימות לוויין למחקרי השמש. אקטון היה החוקר הראשי של ניסוי הרנטגן הטלסקופ הרך (SXT) הנקראה "משימת יוחו"."משימת יוחו" התמקדה בחקר תהליכים סולריים עתירי אנרגיה, כמו התלקחות סולארית, התפרצויות וחימום. מדיה וקבצים בנושא לורן אקטון בוויקישיתוף לורן אקטון באתר נאס"א (באנגלית) Spacefacts biography of Loren Acton Loren Acton Academic Homepage Montana State University Solar Physics Group Montana State University Physics Department Montana State University World Championship in Cooperation
אבק אטמוספירי

אבק אטמוספירי (באנגלית: atmospheric dust) הם חלקיקים קטנים המצויים באטמוספירה שלנו. אבק אטמוספירי מורכב מתערובת של חלקיקים מוצקים ונוזלים המרחפים באטמוספירה. החלקיקים שונים בהרכבם, מקורם וגודלם. ניתן להוציא חלקיקי אבק אטמוספיריים מהאטמוספירה על ידי הפקדה יבשה ורטובה (באנגלית: dry and wet deposition) ובתהליך זה הם נופלים ונצמדים לאדמה, למשטחים מוצקים, צמחייה או מקווי מים. ניתן לסווג חלקיקי אבק אטמוספיריים לפי קוטרם (נמדד במיקרון או מיקרומטר. 1000 מיקרון שווה ערך למילימטר), אשר נע בין 0,005 ל־100 מיקרון. בתוך מרווח זה חלקיקים אטמוספיריים מסווגים כ: חלקיקים ראשוניים - קוטר נע בין 2,5 ל 30 מיקרון; חלקיקים משניים - קוטר נמוך מ־2,5 מיקרון. חלקיקים ראשוניים נוצרים משרפה, שחיקת קרקע והתפוררות. חלקיקים משניים נוצרים מתנועת כלי רכב, פעילויות תעשייתיות ושתלים תרמיים. חלקיקי החומר (באנגלית: (PM= Particulate Matter) הם חלקיקי אבק אטמוספיריים בקוטר של פחות מ־10 מיקרון ו- 2,5 מיקרון אשר מפנים תשומת לב מיוחדת ומוגדרים כ PM10 ו -PM2,5. חלקיקי PM 2,5 הם תת-קבוצה של PM 10 ומהווים 60% ממשקלו. PM10 הוא חלקיק שאפשר לשאוף מכיוון שהוא יכול לנוע עמוק לתוך מערכת הנשימה לגרון; ואפשר לנשום אותו מכיוון שהוא יכול להתיישב בנאדית הריאה. חלקיקי אבק אלה מעוררים חששות בריאותיים מכיוון שהם נקשרו למספר מחלות נשימה וכלי דם. מקורות לחלקיקי האבק האטמוספירי יכולים להיות טבעיים (התפרצות געשית, אירוסולי ים, נבגים, אבקה, סחף קרקע, ...) או על ידי מעשה אדם (תנועה של כלי רכב, פליטות תעשייתיות ותהליכי בעירה). האבק האטמוספירי הוא תופעת אקלים רחבת היקף ומובנת למדי. מעבר למטרד שהוא יוצר, האבק האטמוספירי משתתף בדרכים שונות בעיצוב האקלים של כדור הארץ. שינויים קטנים בריכוזו הממוצע באוויר משפיעים על כמות המשקעים היורדת ברחבי העולם ועל הטמפרטורה באוויר ובאוקיינוסים, עקב יכולתם של חלקיקי האבק לספוג קרינה תת-אדומה בדומה לגזי חממה. אבק אטמוספירי באתר אניסקול (באנגלית) https://www.herts.ac.uk/research/centres/cacp/lsrp/atmospheric-dust